লিভারপুল ফুটবল ক্লাব

**লিভারপুল ফুটবল ক্লাব** (; সাধারণত **লিভারপুল এফ.সি.** এবং সংক্ষেপে **লিভারপুল** নামে পরিচিত) হচ্ছে লিভারপুল ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এটি ইংল্যান্ডের সবচেয়ে সফল ক্লাব। এই ক্লাবটি ১৮৯২ সালের ৩রা জুন তারিখে প্রতিষ্ঠিত হয়েছে। ৫৭,৩৩২ ধারণক্ষমতাবিশিষ্ট অ্যানফিল্ডে *দ্য রেডস* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ইয়ুর্গেন ক্লপ এবং সভাপতির দায়িত্ব পালন করছেন টম ওয়ার্নার। বর্তমানে ওলন্দাজ রক্ষণভাগের খেলোয়াড় ফিরজিল ফন ডাইক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লিভারপুল এপর্যন্ত ৫৭টি শিরোপা জয়লাভ করেছে; যার মধ্যে উনিশটি প্রিমিয়ার লিগ, আটটি এফএ কাপ এবং ষোলোটি এফএ কমিউনিটি শিল্ড শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১৩টি শিরোপা জয়লাভ করেছে; যার মধ্যে ছয়টি উয়েফা চ্যাম্পিয়নস লিগ, তিনটি উয়েফা ইউরোপা লিগ এবং চারটি উয়েফা সুপার কাপ শিরোপা রয়েছে। ইয়ান ক্যালাহান, জেমি ক্যারাঘার, স্টিভেন জেরার্ড, ইয়ান রাশ এবং রজার হান্টের মতো খেলোয়াড়গণ লিভারপুলের জার্সি গায়ে মাঠ কাঁপিয়েছেন।

## ক্লাব রেকর্ড ও পরিসংখ্যান
ইয়ান ক্যালাহান লিভারপুলের হয়ে সর্বোচ্চ ৮৪৮টি ম্যাচ খেলেছেন ১৯৫৮-৭৮ পর্যন্ত ১৯টি মৌসুমে। ৬৪০টি লিগ খেলার রেকর্ডও তার দখলে। বর্তমান একাদশে ৪১৯ ম্যাচ খেলার রেকর্ড আছে জেমি ক্যারেঘার এর (১৯ আগস্ট, ২০০৬ পর্যন্ত)। ক্যারেঘারের ২৯০টি প্রিমিয়ার লিগ খেলাও একটি ক্লাব রেকর্ড।

লিভারপুলের হলে সব সময়ের মধ্যে সবচেয়ে বেশি গোল করেছেন ইয়ান রাশ, যিনি ৩৪৬টি গোল করেছেন ১৯৮০-১৯৮৭ ও ১৯৮৮-১৯৯৬ মৌসুমগুলোতে। ১৯৮৩-৮৪ তে এক মৌসুমে সর্বোচ্চ ৪৭ গোল দেয়ার রেকর্ডও তার। যদিও রাশ সর্বোচ্চ লিগ গোল দেয়ার রেকর্ড গড়তে পারেননি। এ রেকর্ড গড়েছেন রজার হান্ট ১৯৭০ সাল পর্যন্ত ২৪৫ গোল দিয়ে। ১৯৬১-৬২ মৌসুমে ৪১ গোল দিয়ে হান্ট এক মৌসুমে সর্বোচ্চ লিগ গোল দেন। গর্ডন হজ্‌সন ক্লাবের তৃতীয় সর্বোচ্চ গোলদাতা ১৭টি হ্যাট্রিক করে সর্বোচ্চ হ্যাট্রিকের রেকর্ডধারী। এক খেলায় সর্বোচ্চ ৫ গোল করেছেন এন্ডি ম্যাকগিগান, জন ইভানস, ইয়ান রাশ ও রবি ফাউলার। রবি ফাউলার ক্লাব ও প্রিমিয়ার লিগের রেকর্ড করেছেন দ্রুততম ৪ মিনিট, ৩২ সেকেন্ডে হ্যাট্রিক করে (আর্সেনাল এর বিপক্ষে)।

লিভারপুলের সবচেয়ে বড় জয় ১১-০ ব্যবধানে ১৯৭৪ সালে। গোলকীপার ছাড়া দশজনের মধ্যে নয়জনই এতে গোল করেন - একটি লিভারপুল রেকর্ড। ১৯৮৯ সালে ক্রিস্টাল প্যালেসের সাথে লিভারপুল সবচেয়ে বড় ব্যবধানে লিগ খেলা জিতে ৯-০ তে। লেস্টারের সাথে জয়ের পর অ্যানফিল্ডে লিভারপুলের অপরাজিত থাকার ধারা বর্তমানে ঠেকেছে ৬৪-তে। ক্লাবের ইতিহাসে যেটা নতুন রেকর্ড। ১৯৮১ সালে এই লেস্টার সিটির আকছে হেরেই বব পেইসলির লিভারপুলের অ্যানফিল্ডের ৬৩ ম্যাচ অপরাজিত থাকার ধারায় ছেদ পড়েছিল।

## বর্তমান দল

### ধারে অন্য দলে

## স্মরণীয় সাবেক খেলোয়াড়

* এপ্রাহিম লংওয়র্থ
* এলিশা স্কট
* গর্ডন হজসন
* রন ইয়েটস
* কেভিন কিগান
* রজার হান্ট
* এলান হ্যানসেন
* কেনি ড্যালগ্লিশ
* ইয়ান রাশ
* জন অল্ড্রিজ
* জন বার্নস
* পিটার বার্ডস্লে
* স্টিভেন জেরার্ড
* জেমি ক্যারাঘার
* লুইস সুয়ারেজ
* ফের্নান্দো তোরেস
* ফিলিপে কুতিনহো

## বর্তমান স্টাফ

## ম্যানেজার

## সম্মাননা
* **ফূটবল লিগ** **খেতাবঃ ১৯**
** ১৯০১, ১৯০৬, ১৯২২, ১৯২৩, ১৯৪৭, ১৯৬৪, ১৯৬৬, ১৯৭৩, ১৯৭৬, ১৯৭৭, ১৯৭৯, ১৯৮০, ১৯৮২, ১৯৮৩, ১৯৮৪, ১৯৮৬, ১৯৮৮, ১৯৯০, ২০২০
* **ফূটবল লিগ দ্বিতীয় বিভাগ** **খেতাবঃ ৪**
** ১৮৯৪, ১৮৯৬, ১৯০৫, ১৯৬২
* **ল্যাঙ্কাশায়ার লিগ খেতাবঃ** **১**
** ১৮৯৩
* **ইউরোপীয়ান কাপ (বর্তমানে উয়েফা চ্যাম্পিয়নস লিগ)** ** খেতাবঃ ৬**
** ১৯৭৭, ১৯৭৮, ১৯৮১, ১৯৮৪, ২০০৫,২০১৯
* **উয়েফা কাপঃ ৩**
** ১৯৭৩, ১৯৭৬, ২০০১
* **এফএ কাপঃ ৭**
** ১৯৬৫, ১৯৭৪, ১৯৮৬, ১৯৮৯, ১৯৯২, ২০০১, ২০০৬
* **এফএ যুব কাপঃ ২**
** ১৯৯৬, ২০০৬
* **লিগ কাপঃ ৮**
** ১৯৮১, ১৯৮২, ১৯৮৩, ১৯৮৪, ১৯৯৫, ২০০১, ২০০৩, ২০১২
* **কমিউনিটি শিল্ডঃ ১৫**
** ১৯৬৪ (যৌথ), ১৯৬৫ (যৌথ), ১৯৬৬, ১৯৭৪, ১৯৭৬, ১৯৭৭ (যৌথ), ১৯৭৯, ১৯৮০, ১৯৮২, ১৯৮৬ (যৌথ), ১৯৮৮, ১৯৮৯, ১৯৯০ (যৌথ), ২০০১, ২০০৬
রানার আপ: ২০২০
* **ইউরোপীয়ান সুপার কাপঃ ৩**
** ১৯৭৭, ২০০১, ২০০৫
* **সুপার কাপঃ ১**
** ১৯৮৬

## তথ্যসূত্র

## বহিঃসংযোগ

* 
* লিভারপুল অফিসিয়াল ওয়েবসাইট

বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:প্রিমিয়ার লিগের ক্লাব
বিষয়শ্রেণী:জি-১৪-এর ক্লাব
বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
বিষয়শ্রেণী:উয়েফা কাপ বিজয়ী ক্লাব
বিষয়শ্রেণী:উয়েফা সুপার কাপ বিজয়ী ক্লাব
বিষয়শ্রেণী:শর্টি পুরস্কার বিজয়ী
বিষয়শ্রেণী:১৮৯২-এ প্রতিষ্ঠিত ফুটবল ক্লাব
বিষয়শ্রেণী:ফুটবল লিগ ক্লাব
বিষয়শ্রেণী:এফএ কাপ বিজয়ী